open-index/open-wikipedia-markdown huggingface dataset:
ALOHAnet

***ALOHAnet*** jeb **tīkls ''ALOHA*** bija [[datortīkls]] to attīstības pirmsākumos. Tas tika radīts [[Havaju Universitāte|Havaju Universitātē]] un darboties sāka 1971. gadā, demonstrējot plašākai sabiedrībai bezvadu datu pārraides tīklu. Tīkla nosaukums ir saīsinājums no "Additive Links On-line Hawaii Area".

*ALOHA* tīkls tā darbībai izmantoja eksperimentālu īpaši augstu frekvenci (UHF). Tīkla darbība bija iespējama arī izmantojot vada un satelīttehnoloģijas. ALOHA tīkla brīvpiekļuves principi tika pielietoti *Ethernet* kabeļu tīklos un *Marisat* satelīta tīklā.

Astoņdesmito gadu sākumā kļuva pieejamas mobilo tīklu frekvences, un 1985. gadā ASV teritorijā tika piešķirtas frekvences, kas piemērotas *Wi-Fi*. Šīs likumdošanas izmaiņas ļāva izmantot ALOHA brīvpiekļuves principus gan *Wi-Fi*, gan mobilo tālruņu tīklos.

1980. gados ALOHA kanālus ierobežotā veidā izmantoja 1G mobilajos tīklos signālēšanas un kontroles vajadzībām. Astoņdesmito gadu beigās Eiropas standartizācijas grupa [[GSM]], kas strādāja pie Eiropas mobilās komunikāciju sistēmas GSM, ievērojami paplašināja ALOHA kanālu izmantošanu piekļuvei radio kanāliem mobilajā telefonijā. Turklāt 2G mobilajos tīklos tika ieviesta īsziņu sūtīšana. 2000. gadu sākumā 2,5G un 3G mobilajiem tīkliem tika pievienoti papildu ALOHA kanāli, plaši sākot pielietot [[GPRS]].

== Tīkla ALOHA protokoli ==
*'Pure ALOHA**. Šī ir sākotnējā protokola versija kas tika ieviesta ALOHA tīklā. Tās pamatprincipu var raksturot šādi:
* Ja jums ir dati, kurus sūtīt, nosūtiet tos
* Ja datu pārsūtīšanas laikā datus saņemat no citas stacijas, tad ir notikusi ziņojumu sadursme. Šajā gadījumā visiem datu raidītājiem jāmēģina ziņojums atkārtoti pēc laika intervāla.
Pure ALOHA protokols pirms nosūtīšanas nepārbauda, vai kanāls ir aizņemts. Tādēļ var notikt sadursmes un datus var nākties nosūtīt atkārtoti. ALOHA nevar izmantot 100% no sakaru kanāla jaudas. Tas, cik ilgi stacija gaida, pirms tā pārraida ziņojumu, un sadursmes iespējamība ir savstarpēji saistīti. Abi minētie faktori ietekmē to, cik efektīvi kanālu var izmantot.

**Slotted ALOHA'''. Sākotnējā ALOHA protokola uzlabojums bija "Slotted ALOHA", ar kuru tika ieviesti noteikti laika intervāli un palielināta maksimālā tīkla caurlaidspēja. Raidītājs var sākt pārraidi tikai laika intervāla sākumā, tādējādi sadursmes iespējamība tiek mazināta. Šajā gadījumā jāņem vērā tikai pārraides mēģinājumi 1 kadra laikā, nevis 2 secīgi kadru laiki, jo sadursmes var notikt tikai katrā laika intervālā.
Slotted ALOHA protokols tiek izmantots zemu datu pārraides ātruma taktisko satelītu sakaru tīklos, ko veic militārajām vajadzībām. Tāpat tas tiek izmantots civilo satelītu sakaru tīklos, mobilās telefonijas vajadzībām un RFID tehnoloģijās.

## Atsauces
Statiskā elektrība

thumb|300px|Putuplasta gabaliņi pielipuši pie kaķa vilnas statiskās elektrības ietekmē
**Statiskā elektrība** ir nelīdzsvarots elektriskais lādiņš materiāla virsmā vai uz tās. Lādiņš paliek tik ilgi, līdz tas var attālināties ar elektrisko strāvu vai elektrisko izlādi. Statiskā elektrība ir nosaukta pretstatā elektriskajai strāvai, kas plūst caur vadiem vai citiem elektrības vadītājiem.
Statisku elektrisko lādiņu var radīt ikreiz, kad divas virsmas, kuras ir nolietotas vai atdalījušās un vienai no tām ir augsta pretestība pret tajā brīdī esošo elektrisko strāvu. Statiskās elektrības ietekme ir pazīstama lielākajai daļai cilvēku, jo cilvēki spēj to sajust, dzirdēt un pat redzēt dzirksteles, jo liekais lādiņš tiek neitralizēts, ja to novieto tuvu lielam elektrības vadītājam (piemēram: ceļam uz zemi), vai reģions ar pārmērīgi lielu pretējās polaritātes (pozitīvas vai negatīvas) lādiņu. Pazīstamo statisko šoku jeb elektrisko izlādi izraisa lādiņa neitralizācija.

## Vēsture
Statisko elektrību atklāja Taless no Milētas (aptuveni ap 600. gadu p.m.ē), konstatējot, ka dzintara berzēšana ļāva tam pacelt lapas un putekļus.

## Statiskās elektrības cēloņi
Materiāli ir veidoti no atomiem, kas parasti ir elektriski neitrāli, jo tie satur vienādus pozitīvos (protonus to kodolos) un negatīvos lādiņus (elektronu apvalkus, kas apņem kodolu). Statiskās elektrības parādība prasa nodalīt pozitīvos un negatīvos lādiņus. Kad divi materiāli ir saskarsmē elektroni var pārvietoties no viena materiāla uz otru, kas vienam materiālam atstāj pozitīvo lādiņu, bet otram negatīvo lādiņu. Kad materiāli ir atdalīti viens no otra, tad katrs no tiem saglabā šo lādiņa nelīdzsvarotību.

### Spiediena izraisīta lādiņa atdalīšana
Izmantotais mehāniskais spriegums rada lādiņa atdalīšanos noteikta veida kristālos un keramikas molekulās.

### Siltuma izraisīta lādiņa atdalīšanās
Siltums rada lādiņa atdalīšanos materiālu noteiktos atomos vai molekulās.

## Ārējās saites
Kounotori 9

***Kounotori 9*** () jeb ***HTV9*** bija Japānas *[[H-II Transfer Vehicle]]* sērijas kravas kosmosa kuģis Starptautiskās kosmosa stacijas (SKS) apgādei. Tas orbītā tika palaists 2020. gada 20. maijā. *Kounotori 9* beidza darbību 2020. gada 20. augustā, sadegot Zemes atmosfērā.

*Kounotori 9* bija pēdējais *HTV* lidojuma eksemplārs; nākamie Japānas kravas kuģi tiks būvēti uz *[[HTV-X]]* bāzes.

## Kosmosa kuģa konstrukcijas un aprīkojuma izmaiņas
Lielākās izmaiņas, salīdzinot ar iepriekšējiem *Kounotori* bija kameras montāžas bloks un bezvadu lokālā tīkla sakaru bloks *Wireless LAN Demonstration* (*WLD*).

*Wireless LAN Demonstration* ir eksperiments, kas tiks veikts *Kounotori 9* lidojuma laikā. Testa laikā *Kounotori 9* uzņemtais video tiks reāllaikā pārraidīts uz kosmosa staciju, izmantojot bezvadu lokālā tīkla datu saiti. Eksperimentu veiks *Kounotori 9* tuvošanās, aizlidošanas laikā un esot pievienotam pie SKS. *WLD* eksperimentam tiks izmantota kamera, kas pievienota kosmosa kuģa dzinēju nodalījumam, bet datu apstrādes modilis un *WLAN* antena atrodas nehermetizētā loģistikas nodalījuma atverē. *WLD* pārbaudāmā tehnoloģija ļaus SKS apkalpēm novērot tuvojošos transportlīdzekļus autonomas saslēgšanās laikā.

## Derīgā krava
Ar *HTV9* stacijā nogādāja aptuveni 6,2 t derīgās kravas, no tās aptuveni 4,3 t hermētiskajā sekcijā un 1,9 t nehermētiskajā nodalījumā.
 
Hermētiskajā sekcijā bija dažādu eksperimentu iekārtas un materiāli, ūdens un gaisa krājumi.

Nehermētiskajā sekcijā atradās atklātā palete (*Exposed Pallet 9* jeb *EP-9*) ar sešiem litija jonu akumulatoru bateriju blokiem.

## Lidojuma gaita
*Kounotori 9* tika palaists  17:31:00 *[[UTC]]* no Tanegasimas kosmosa centra *Yoshinobu* starta kompleksa (*LA-Y*) ar nesējraķeti *[[H-IIB]]*.

25. maijā kravas kuģis pietuvojās un tika saslēgts ar SKS. 12:13 *UTC* stacijas manipulators, ko vadīja Kristofers Kesidijs, satvēra *Kounotori 8*. Pēc tam kuģis tika pārvietots uz *[[Harmony (SKS)|Harmony]]* moduļa pret Zemi vērsto pieslēgvietu un pievienots tai 14:46 *UTC*.

1. jūnijā stacijas manipulators *Canadarm2* no stacijas mobilās bāzes sistēmas *Payload ORU Accomodations* (*POA*) noņēma paleti *EP-8* (to stacijā atstāja *[[Kounotori 8]]*) ar vecajiem akumulatoriem un nodeva Japānas manipulatoram *JRMS*. Pēc tam 1. jūnijā 03:59 *UTC* no *Kounotori* nehermētiskās sekcijas ar stacijas manipulatoru *Canadarm2* tika izņemta palete *EP-9* ar jaunajām akumulatoru baterijām un vēlāk tika novietota uz *POA*. Pēc tam *JRMS* *EP-8* nodeva atpakaļ *Canadarm2*, kas 2. jūnijā 02:48 *UTC* *EP-8* ievietoja *Kounotori* nehermētiskajā sekcijā.

*Kounotori 9* no *Harmony* moduļa ar stacijas manipulatoru atvienoja 2020. gada 18. augustā 13:51 *UTC*. *HTV-9* no *Canadarm2* tika atlaists 17:36 *UTC*. 
Kravas kuģis 20. augustā veica divus bremzēšanas manevrus. 06:40 *UTC* tas veica noiešanas no orbītas manevru. Aptuveni  07:07 *UTC* tas iegāja Zemes atmosfērā un pēc tam sadega; nesadegušās daļas iekrita Klusajā okeānā.

## Atsauces

## Ārējās saites
* HTV9 Mission JAXA
40R autobusu maršruts (Rīga)

**40R autobusu maršruts** bija Rīgas sabiedriskā transporta autobusu maršruts, kas kursēja no Abrenes ielas līdz Robotu rūpnīcai Ziepniekkalnā, (mūsdienu tirdzniecības centram "Aleja" Ozolciema ielas un Vienības gatves krustojumā).

40R. autobusu maršruta kopējais garums bija 17,8 kilometri, katrā virzienā pa 8,9 km.

40R autobusu maršrutu apkalpoja Tālavas autobusu parks (tagadējais 7. autobusu parks). Šis bija eksperimentālais maršruts, kas darbojās no 1990. līdz 1991. gadam.

## Maršruts
**Robotu rūpnīca — Abrenes iela** kursēja pa šādām ielām: Rītausmas iela, Ozolciema iela, Valdeķu iela, Tadaiķu iela, Vaiņodes iela, K. Ulmaņa gatve, Salu tilts, Lāčplēša iela, Emīlijas Benjamiņas iela, Marijas iela, Satekles iela, Dzirnavu iela un Abrenes iela.

**Abrenes iela — Robotu rūpnīca** kursēja pa šādām ielām: Abrenes iela, Dzirnavu iela, Satekles iela, Marijas iela, Emīlijas Benjamiņas iela, Lāčplēša iela, Salu tilts, K. Ulmaņa gatve, Vaiņodes iela, Tadaiķu iela, Valdeķu iela, Ozolciema iela un Rītausmas iela.

## Pieturvietas
40R autobusu maršrutā pavisam kopā bija 34 pieturas. Maršrutā **Robotu rūpnīca — Abrenes iela** bija 17 pieturas, bet maršrutā **Abrenes iela — Robotu rūpnīca** bija 17 pieturas.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns
Kirgīzu Autonomā Sociālistiskā Padomju Republika

**Kirgīzu Autonomā Sociālistiskā Padomju Republika** var būt:

* Kirgīzu Autonomā Sociālistiskā Padomju Republika (1920—1925) — padomju republika Kazahstānas teritorijā;
* Kirgīzu Autonomā Sociālistiskā Padomju Republika (1926—1936) — padomju republika Kirgizstānas teritorijā.
Multipleksēšana

**Multipleksēšana** () ļauj pārsūtīt datus no vairākiem datu avotiem pa vienu fizisko savienojumu, tā ir metode, ar kuras palīdzību telekomunikācijās un datortīklos vairāki analogie vai digitālie signāli tiek apvienoti vienā signālā, izmantojot kopēju datu nesēju. Multipleksēšanas mērķis ir dalīties ar ierobežotiem resursiem, piemēram, telekomunikācijās vairākus telefona zvanus var veikt, izmantojot vienu vadu. Multipleksēšana radās telegrāfijā 1870. gados, un pašlaik tā plaši tiek izmantota sakaru tehnoloģijās. Telefonijā Džordžs Ouens Skīrs tiek atzīts kā tālruņu līniju multipleksēšanas attīstītājs 1910. gadā.

Multipleksētais signāls tiek pārraidīts pa sakaru kanālu, piemēram, kabeli. Multipleksēšana sadala komunikācijas kanāla jaudu vairākos loģiskos kanālos, pa vienam katram pārsūtāmajam ziņojuma signālam vai datu plūsmai. Apgrieztais process, kas pazīstams kā demultipleksēšana, sākotnējos kanālus uztver uztvērēja galā.

Ierīci, kas veic multipleksēšanu, sauc par multipleksoru (MUX), un ierīci, kas veic apgriezto procesu, sauc par demultipleksoru (DEMUX vai DMX).

Apgrieztajai multipleksēšanai (IMUX) ir pretējs mērķis kā multipleksēšanai, proti, sadalīt vienu datu plūsmu vairākās plūsmās, pārsūtīt tos vienlaikus vairākos sakaru kanālos un atjaunot sākotnējo datu plūsmu.

Datortīklos multipleksēšanu var izmantot, lai atsauktos uz vairāku ievades/izvades datu apstrādes jēdzienu no viena notikumu cikla, izmantojot sistēmas izsaukumus, piemēram, aptauju un atlasi.
2019. gada Latvijas futbola 1. līgas sezona

**2019. gada Latvijas futbola 1. līgas sezona** (oficiālais nosaukums — **2019. gada komanda.lv Latvijas 1. līgas-A čempionāts futbolā**) bija 28. Latvijas futbola 1. līgas sezona. Tā sākās 2019. gada 6. aprīlī un noslēdzās 10. novembrī.

1. līgas čempionātā piedalījās 10 komandas. Sacensības tika izspēlētas trīs apļos, līdz ar to katrai komandai bija jāaizvada 27 spēles. Pirms sezonas tika pieņemts lēmums izspēlēt A un B čempionātus. B čempionātā piedalījās Virslīgas klubu U-21 vecuma komandas, aizstājot dublieru čempionātu. Reglamentā bija paredzēts, ka 1. līgas A čempionāta komandas no 2. līdz 7. vietai saglabās tiesības spēlēt 2020. gada 1. līgas A čempionātā, bet pārējās komandas tiks pazeminātas uz 1. līgas B čempionātu. 2019. gada 1. līgas B čempionāta 1.—4. vieta iegūtu tiesības piedalīties 2020. gada 1. līgas A čempionātā. Tomēr pēc sezonas beigām 2019. gada novembrī tika pieņemts lēmums neiekļaut dublieru komandas 1. līgas čempionātā.

Par 1. līgas čempioniem kļuva FK Tukums 2000, iegūstot tiesības 2020. gada sezonā spēlēt Virslīgā. Otrās vietas ieguvēji SK Super Nova kvalificējās pārspēlēm par tiesībām spēlēt Virslīgā. Tajās komanda sacentās ar Virslīgas turnīra devītās (pēdējās) vietas ieguvējiem FK Metta, bet divu spēļu summā zaudēja ar 1:3 (0:0 un 1:3).

## Komandas
Pēc 2018. gada sezonas rezultātiem BFC Daugavpils kvalificējās Virslīgai. Preiļu BJSS, kas ieņēma 12. vietu, izkrita uz 2. līgu. RTU FC/Skonto Academy atteicās no dalības 1. līgā. FK Staiceles Bebri apvienojās ar FK Dinamo Rīga, izveidojot komandu Dinamo Rīga/Staicele. 2018. gada 2. līgas uzvarētāji "BetLanes" nomainīja nosaukumu uz FC New Project.

## Turnīra tabula

Latvijas Futbola federācijas Disciplinārlietu komisija 30. oktobrī pieņēma lēmumu izslēgt *New Project* no dalības 1. līgas-A čempionātā. Iemesls bija nelicencēta spēlētāja došanās laukumā 19. oktobra spēlē pret FK Auda. Attiecīgajā spēlē un sezonas atlikušajās spēlēs *New Project* tika piešķirts tehniskais zaudējums 0:3. LFF Apelāciju komisija atcēla lēmumu par komandas izslēgšanu no čempionāta, bet tehnisko zaudējumu piešķiršana palika spēkā.

## Pārspēles par iekļūšanu Virslīgā
Pārspēlēs par iekļūšanu Virslīgā tikās 1. līgas 2. vietas ieguvēji SK Super Nova un Virslīgas 9. vietas ieguvēji FK Metta. "Metta" uzvarēja divu spēļu summā ar 3:1 un saglabāja vietu Virslīgā.

-----------------------------

## Rezultatīvākie spēlētāji

## Atsauces

## Ārējās saites
* Komanda.lv 1. līga 2019 , lff.lv
* Reglaments
Fibre Channel

***Fibre Channel*** (FC) ir ātrdarbīgs datu pārsūtīšanas protokols (parasti darbojas ar 1, 2, 4, 8, 16, 32, 64 un 128 gigabitiem sekundē), kas nodrošina secīgu, bez zudumu neapstrādātu datu bloku piegādi. FC galvenokārt izmanto, lai savienotu datoru datu krātuvi serveriem ar SAN (*storage area networks*) komerciālajos datu centros. Parasti datu centros un starp tiem izmanto optisko šķiedru kabeļus, bet var arī izmantot vara kabeļus. *Fibre Channel* ir vairāki augšējā līmeņa protokoli, ieskaitot divus priekš *block storage* (datu glabātuves). *Fibre Channel Protocol* (FCP) ir protokols, kas transportē SCSI komandas pa *Fibre Channel* tīklu. FICON ir protokols, kas transportē ESCON komandas, kuras izmanto IBM lieldatori, pa *Fibre Channel* tīklu. FC var izmantot datu transportēšanai no uzglabāšanas sistēmām, kas izmanto SSD uzglabāšanas līdzekli, transportējot NVMe protokola komandas.

## Vēsture
*Fibre Channel* ir standartizēts Starptautiskās informācijas tehnoloģiju standartu komitejas (INCITS) T11 Tehniskajā komitejā, kas ir Amerikas Nacionālā standartizācijas institūta (ANSI) akreditēta standartizācijas komiteja. *Fibre Channel* sāka darboties 1988. gadā un ANSI standarta apstiprināja 1994. gadā, lai apvienotu priekšrocības, ko sniedz vairāku fizisko slāņu, tostarp SCSI, HIPIJU un ESCON ieviešana.
*Fibre Channel* tika veidots kā sērijveida saskarne, lai pārvarētu SCSI un HIPIJU saskarņu ierobežojumus. Komercprodukti tika izlaisti, kamēr standarts vēl bija izstrādes stadijā. Kad beidzot tas tika apstiprināts zema ātruma standarts vairs nebija aktuāls, jo tika izmantots FC ar palielinātu atrumu. *Fibre Channel* bija pirmais sērijveida datu glabātuvju transports protokols kurš sasniedza gigabitu ātrumu. Kopš tā sākuma FC ir aktīvi attīstījies, un tajā ir veikti daudzi ātrāki uzlabojumi dažādos transportēšanas veidos.

Šajā tabulā ir parādīta *Fibre Channel* ātruma attīstība


## Slāņi
*Fibre Channel* neatbilst OSI modulim, un ir sadalīts piecās kārtās:

* FC-4 — protokolu kartēšanas slānis (*Protocol-mapping layer*), kurā ietilpst augstākā līmeņa protokoli, piemēram, NVM Express (NVMe), SCSI, IP un FICON ir iekapsulēti informācijas vienībās (IUs) piegādei FC-2. Pašreizējā FC-4s ietver FCP-4, FC-SB-5 un FC-NVMe.
* FC-3 — kopējais pakalpojumu slānis (*Common services layer*), kas var apstrādāt funkcijas kā šifrēšana vai RAID redundances algoritmu; daudzportu savienojumi;
* FC-2 — signalizešanas protokols (*Signaling Protocol*), kas definēts ar *Fibre Channel Framing and Signaling 4* (FC-FS-5) standartu, sastāv no zema līmeņa *Fibre Channel* tīkla protokoliem; porta līdz portam savienojumiem;
* FC-1 — pārraides protokols, kas īsteno signālu kodēšanu;
* FC-0 — fiziskais slānis, ieskaitot kabeļus, savienotājus u.c.;
Belingshauzeni

thumb|right|Belingshauzenu dzimtas ģerbonis.
thumb|right|Baronu Belingshauzenu dzimtas ģerbonis.
**Belingshauzeni** () ir sena vācbaltiešu dzimta, kas Livonijā bija zināma kopš 16. gadsimta. No Sāmsalas tā izplatījās Krievijas Impērijas teritorijā.

## Vēsture

Belingshauzenu dzimta ir cēlusies no Lībekas, Heinrihs Billinghusens (miris 1551. gadā) 16. gadsimta pirmajā pusē apmetās Sāmsalā un saimniekoja Kihelkonnas muižā. Hercoga Magnusa laikā viņa dēli ieguva arī Pilguses (*Hoheneichen*) un Lahetaguses (*Lahhetagge*) muižas.

Pēc Otrā Ziemeļu kara Zviedrijas karaliene Kristīne 1661. gadā Vidzemes landrātam ģenerālmajoram Johanam Eberhardam fon Belingshauzenam (1604–1655)  un viņa pēcnācējiem piešķīra brīvkunga (barona) titulu.
1741. gadā dzimtu uzņēma Sāmsalas bruņniecības matrikulā.

1865. gada 20. decembrī Bellingshauzenu dzimta ieguva arī Krievijas Impērijas baronu titulu.

## Ievērojami dzimtas pārstāvji
* Fabiāns fon Belinshauzens (*Fabian Gottlieb Thaddeus von Bellingshausen, Фаддей Фаддеевич Беллинсгаузен*, 1778—1852), jūrasbraucējs un kara flotes virsnieks, viens no Antarktīdas pirmatklājējiem.

Bellinsgauzen Faddey.jpg|admirālis Fabiāns fon Belinshauzens
Attēls:Усадьба Беллинсгаузена.JPG|Pilguses muiža.

## Atsauces

## Ārējās saites
* Friherrliga ätten von Bellingshausen nr 32
Ģula Kellners

**Ģula Kellners** (; dzimis , miris ) bija ungāru vieglatlēts, 1896. gada vasaras olimpisko spēļu dalībnieks un olimpiskās bronzas medaļas ieguvējs maratonā.

## 1896. gada vasaras olimpiskās spēles
Kellners 1896. gada vasaras olimpiskajās spēlēs bija viens no 17 sportistiem, kas startēja maratona distancē. Viņš distanci veica 3 stundās 6 minūtēs 35 sekundēs un sākotnēji finišēja 4. vietā. Taču pēc Grieķijas sportista Spiridona Beloka (rezultāts 3:06:30) diskvalifikācijas viņš ieņēma trešo vietu.

Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.

### Rezultāti

## Atsauces

## Ārējās saites
* Ģula Kellners (SOK profils)
Perifērijas ierīces

**Perifērijas ierīces** ir papildu ierīces, ko izmanto informācijas ievadīšanai un izvadīšanai no datora. Atkarībā no to savienojuma veida ar datoru, var izdalīt vairākas perifērijas ierīču kategorijas:
* Ievades ierīces, kas sūta datus vai instrukcijas datoram, piemēram, datorpele, tastatūra, grafiska planšete, skeneris, svītrkodu lasītājs, spēļu kontrolieris, gaismas pildspalva, gaismas pistole, mikrofons, ciparkamera, tīmekļkamera, deju platforma, un lasāmatmiņa);
* Izvades ierīces, kas izvada informāciju no datora, piemēram, datora monitors, projektors, printeris, austiņas un datora skaļruni);
* Ievades/izvades ierīces, kuras izmanto, lai uzkrātu datora apstrādātu informāciju: cietais disks (HDD), disketes diskdzinis (HDD), lenšdzinis, USB zibatmiņas disks.

Daudzām mūsdienu elektroniskām ierīcēm, piemēram, digitālajiem pulksteņiem, tastatūrām un planšetdatoriem, kuriem ir internets, ir saskarnes, kas izmantojamas kā datoru perifērijas ierīces.
Konstantins Akratopuls

**Konstantins Akratopuls** () bija grieķu tenisists, 1896. gada vasaras olimpisko spēļu dalībnieks.

## 1896. gada vasaras olimpiskās spēles
Konstantins Akratopuls 1896. gada vasaras olimpiskajās spēlēs startēja gan tenisa vienspēļu, gan arī dubultspēļu turnīrā.

Vienspēļu turnīrā viņš jau pirmajā cīņā zaudēja Dionisijam Kasdaglim un cīņu neturpināja. Savukārt dubultspēļu turnīrā viņš startēja kopā ar Aristidi. Viņi šajā turnīrā zaudēja britam Džonam Bolandam un vācietim Frīdriham Traunam.

### Rezultāti

## Atsauces

## Ārējās saites
* Aristidis Akratopuls (SOK profils)
Žuldiza Ešimova

**Žuldiza Ešimova** (; dzimusi ) ir  Kirgizstānas un Kazahstānas (kopš 2006. gada) brīvā stila cīkstone, 2012. un 2016. gada vasaras olimpisko spēļu dalībniece, 2007. gada Āzijas čempione, Pasaules un Āzijas čempionātu medaļniece, Kazahstānas Nopelniem bagātā sporta meistare.

## Biogrāfija
Žuldiza Ešimova dzimusi 1988. gadā Kirgizstānas pilsētā Talasā. Viņas māte ir kirgīziete, tēvs — kazahs. Ar cīņas sportu Žuldiza sāka nodarboties 6—7 gadu vecumā, kad iestājās skolas cīņas sekcijā. Viņa sacentās tikai ar zēniem, jo meiteņu sekcijā nebija. No 2006. gada viņa pārstāv Kazahstānu.

### Galveno sacensību rezultāti

#### Olimpiskās spēles

#### Pasaules čempionāti

#### Āzijas spēles

#### Āzijas čempionāti

## Apbalvojumi un pagodinājumi
* Kazahstānas Nopelniem bagātā sporta meistare

## Atsauces

## Ārējās saites

* Profils ''sports-reference.com''
Marina Markeviča

**Marina Markeviča** (; dzimusi ) ir  baltkrievu brīvā stila cīkstone, 2008. gada pasaules čempionāta medaļniece, Baltkrievijas Starptautiskās klases sporta meistare.

## Biogrāfija
Ar cīņas sportu Marina Markeviča sāka nodarboties 1998. gadā, mācoties sestajā klasē. Viņas pirmais treneris bija Aleksandrs Mikuličs. Viņa bija Eiropas čempione kadetu (2003) un junioru (2006) konkurencē, 2005. un 2006. gada pasaules junioru čempionāta bronzas medaļniece. Pieaugušo čempionātos viņas lielākais panākums ir sudraba medaļa 2008. gada pasaules čempionātā, kur viņa, startējot svara kategorijā līdz 51 kg, tikai finālā zaudēja japānietei Hitomi Sakamoto. Pēc šī turnīra viņas karjerā iestājās garš pārtraukums. Uz paklāja viņa atgriezās tikai 2015. gadā. 2016. gada Eiropas čempionātā Rīgā viņa, pēc zaudējuma kvalifikācijas kārtā pret nākamo šī turnīra finālisti rumānieti Alinu Vuku, uzvarēja abās gandarījuma cīņās un ieguva bronzas medaļu.

### Galveno sacensību rezultāti
#### Pasaules čempionāti

#### Eiropas čempionāti

## Atsauces

## Ārējās saites

*
Konstantins Karakacanis

**Konstantins Karakacanis** var būt:

* Konstantins Karakacanis (šāvējs);
* Konstantins Karakacanis (vieglatlēts).
Krētas OFI

**Krētas OFI** ir profesionāls Grieķijas futbola klubs no Iraklijas Krētas salā. Klubs ir dibināts 1925. gadā, pašlaik spēlē Grieķijas Superlīgā. 1987. gadā kļuva par Grieķijas kausa ieguvējiem. Augstākais sasniegums Grieķijas Superlīgā ir 2. vieta 1985.—1986. gada sezonā. Mājas spēles aizvada Teodora Vardinojanna stadionā, kura ietilpība ir 9088 vietas.

## Sasniegumi
* **[[Grieķijas futbola Superlīga|Grieķijas Superlīga]]**
** Vicečempioni (1): 1985–86
* **Grieķijas futbola 2. līmenis**
** Uzvarētāji (3): 1965–66, 1975–76, 2017–18
* **[[Grieķijas kauss]]**
** Kausa ieguvēji (1): 1986–87
** Finālisti (1): 1989–90
* **Grieķijas superkauss**
** Finālisti (1): 1987

## Atsauces

## Ārējās saites

* Oficiālā kluba vietne 
* Kluba profils ''soccerway.com'' 
* Kluba profils ''transfermarkt.com''
Evina Demirhana

**Evina Demirhana** (; dzimusi ) ir  turku brīvā stila cīkstone, Vidusjūras spēļu čempione, Eiropas spēļu, Pasaules un Eiropas čempionātu medaļniece.

## Biogrāfija
Evina Demirhana dzimusi daudzbērnu ģimenē Siirtā, Turcijas dienvidaustrumu daļā, 1995. gada 2. jūlijā. Mācoties sporta vidusskolā, viņa ieguva Turcijas cīņas fonda stipendiju kā viena no divdesmit veiksmīgākajām skolniecēm un talantīgākajām cīkstonēm. Nodarbojoties ar cīņas sportu, viņa finansiāli atbalstīja savu 13 cilvēku ģimeni.

89 minūšu garajā dokumentālajā filmā ar nosaukumu *"Siirt'in Sırrı"* Demirhana spēlē galveno lomu, 16 gadus vecu meiteni, un stāsta par savu dzīvi un cīņu par finansiālu atbalstu savai ģimenei. Filma saņēma “Labākās nacionālās dokumentālās filmas balvu” 49. Starptautiskajā Antālijas filmu festivālā (“Zelta Apelsīns”) un “Īpašo žūrijas balvu dokumentālajām filmām” 19. Starptautiskajā Ādanas filmu festivālā (“Zelta lelle”), abas 2012. gadā.

## Sporta karjera
Ar cīņas sportu Evina Demirhana sāka nodarboties 15 gadu vecumā.
Viņa trenējas divpadsmit stundas dienā, sešas dienas nedēļā. Savā svara klasē viņa bija četras reizes Turcijas čempione.

No 2010. līdz 2017. gadam viņa ieguva dažāda kaluma medaļas piedaloties kadetu, junioru un jauniešu Eiropas un Pasaules čempionātos.

Pirmo medaļu pieaugušo čempionātos viņa izcīnīja Pasaules čempionātā Parīzē, kad pēc zaudējuma rumānietei Alinai Vukai svara kategorijas līdz 48 kg pusfinālā, cīņā par bronzu pieveica baltkrievieti Violetu Čiriku un ieguva trešo vietu. Tajā pašā gadā viņa ieguva vēl arī sudraba medaļu Islama sadraudzības spēlēs Baku.

Nākamajos divos gados Evina Demirhana savu medaļu klāstu papildināja ar bronzas medaļām 2018. un 2019. gada Eiropas čempionātā, kā arī 2019. gada Eiropas spēlēs. Savukārt 2019. gada Vidusjūras spēlēs viņa izcīnīja zelta medaļu.

## Atsauces

## Ārējās saites
ICN Business School

***ICN Business School*** () ir Eiropas biznesa augstskola ar vairākām universitātes pilsētiņām, kas atrodas Ladefānsā, Berlīnē, Nirnbergā un Nansī. *ICN* dibināta 1905. gadā.

*The Financial Times* 2019. gadā skolu Eiropas biznesa skolu vidū ierindoja 69. vietā.

Skolas programmas ir trīskārši akreditētas — atbilstoši starptautiskajiem AMBA, EQUIS un AACSB standartiem.

Skolas absolventu vidū ir tādi ievērojami uzņēmēji un politiķi kā *Nicolas Thévenin* (Francijas katoļu arhibīskaps) un *Masséré Touré* (Kotdivuāras politiķe).

## Atsauces

## Ārējās saites
* Oficiālā vietne
Kazradži

**Kazradži** ir skrajciems Rēzeknes novada Kantinieku pagastā. Izvietojies pagasta dienvidu daļā Rēzeknes upes labā krastā 4 km no pagasta centra Liužas, 22 km no novada centra Rēzeknes un 222 km no Rīgas.

Agrāk Kazradžos bija tilts pāri Rēzeknei, kas savienoja ciemu ar Viļānu—Rēzeknes ceļu, pieturas punktu un Subinaiti. Mūsdienās tuvākais tilts pāri upei atrodas Romanovkā, 1,5 km uz rietumiem.

Kazradžos atrodas atpūtas parks "Priežvanagi".

1897. gadā ciemā *Казрачи* bija 1 sēta ar 18 cilvēkiem.
## Atsauces
Natalja Sadovska

**Natalja Sadovska** (, dzimusi ) ir Polijas dambretiste, divkārša pasaules čempione (2016, 2018).

Sāka nodarboties ar dambreti 8 gadu vecumā pie Leška Petlicka. Pirmos panākumus viņa guva 2001. gadā, kad kļuva par Eiropas čempionāta bronzas medaļas ieguvēju kategorijā līdz 10 gadiem.

Lielākus panākumus guva 2016. gadā, kad izcīnīja sudraba medaļu pirmajā pasaules čempionātā turku dambretē. Tajā pašā gadā ar rezultātu 56 pret 28 uzveica Olgu Kamišļejevu mačā par pasaules čempiones nosaukumu.

Četrkārtēja Polijas čempione sieviešu vidū un divkārša Polijas čempione vīriešu vidū (2018, 2019). 

Absolvējusi Polijas nacionālo aizsardzības akadēmiju iekšējās drošības jautājumos.

## Atsauces

## Ārējās saites
* Profils Pasaules dambretes federācijas mājaslapā
Porta spoguļošana

**Porta spoguļošana** tiek izmantota tīkla slēdžos, lai nosūtītu tīkla pakešu kopijas no viena slēdža porta (vai visa VLAN) uz tīkla monitoringa savienojumu citu komutācijas portu. To parasti izmanto tīkla ierīcēm, kurām nepieciešama tīkla trafika uzraudzība, piemēram, ielaušanās atklāšanas sistēma, pasīvā zondēšana vai reāllaika lietotāja uzraudzības (RUM) tehnoloģija, ko izmanto lietojumprogrammu veiktspējas pārvaldībai (APM). Portu spoguļošana Cisco Systems slēdžos parasti tiek saukta par komutējamo portu analizatoru (SPAN) vai  attālināto portu analizatoru (RSPAN). Citiem ražotājiem ir citi nosaukumi, piemēram, 3Com slēdžos tā ir Porta peldošā analīze (RAP).

Tīkla inženieri vai administratori izmanto portu spoguļošanu, lai analizētu un atkļūdotu datus vai diagnosticētu kļūdas tīklā. Tas palīdz administratoriem rūpīgi sekot tīkla veiktspējai un brīdina viņus, ja rodas problēmas. To var izmantot, lai atspoguļotu ienākošo vai izejošo trafiku (vai abus) uz vienas vai vairākām saskarnēm.

## Skatīt arī

* VLAN piekļuves kontroles saraksts (VACL)

## Ārējās vietnes

* Cisco Systems - Catalyst Switched Port Analyzer (SPAN) Configuration Example
* Port mirroring (roving analysis port) - TechTarget, 2014
* Port Mirroring - Technopedia
Bīlefeldes "Arminia"

**Bīlefeldes "Arminia"** () ir Vācijas sporta klubs no Bīlefeldes, plašāk pazīstams ar tā profesionālo futbola komandu, kas pašlaik spēlē Vācijas 2. Bundeslīgā. Mājas spēles aizvada *[[Bielefelder Alm]]* stadionā (sponsorēšanas nolūkos saukts par *SchücoArena*), kura ietilpība ir 26&nbsp;515 vietas. Klubs ir dibināts 1905. gadā. Tas ir nosaukts par godu herusku vadonim Arminijam, kura vadībā Teitoburgas meža kaujā ģermāņi uzvarēja romiešu karaspēku. Kluba futbolisti ir trīs reizes spēlējuši Vācijas kausa pusfinālā.

## Sasniegumi
* **[[Vācijas kauss futbolā|Vācijas kauss]]**:
** Finālisti (1): 2024–25
* **[[Vācijas futbola 2. Bundeslīga|2. Bundeslīga]]**
** Čempioni (4):  1977–78, 1979–80, 1998–99, 2019–20
* **Vācijas 3. līga**
** Uzvarētāji (1): 2014–15

## Atsauces

## Ārējās saites

* Oficiālā mājaslapa 
* Kluba profils ''soccerway.com''
Olivers Glasners

**Olivers Glasners** (; dzimis  Zalcburgā, Austrijā) ir austriešu futbola treneris un bijušais futbolists. Spēlējis aizsarga pozīcijā. Kopš 2024. gada februāra Anglijas Premjerlīgas kluba *[[Crystal Palace FC|Crystal Palace]]* galvenais treneris. Bijis Vācijas Bundeslīgas klubu *[[VfL Wolfsburg]]* un Frankfurtes "Eintracht" galvenais treneris.

## Futbolista karjera
Lielāko daļu spēlētāja karjeras pārstāvēja klubu *[[SV Ried]]*. 2003.—2004. gada sezonā tika izīrēts Lincas LASK. *SV Ried* sastāvā divreiz ir kļuvis par Austrijas kausa ieguvēju. Futbolista karjeru noslēdza 2011. gadā. Noslēdzot karjeru, viņam uz mūžu tika piešķirts kluba goda kapteiņa tituls.

## Trenera karjera
2012. gada sākumā pievienojās *[[FC Red Bull Salzburg|Red Bull Salzburg]]* treneru kolektīvam. Tā paša gada jūlijā kļuva par kluba galvenās komandas trenera asistentu. 2014. gadā atgriezās savā agrākajā klubā *[[SV Ried]]* un sāka strādāt par galveno treneri. 2014.—2015. gada sezonā komanda ieguva 6. vietu Austrijas Bundeslīgā. 2015. gadā tika apstiprināts par LASK galveno treneri. Komanda tolaik spēlēja otrajā pēc līmeņa Austrijas līgā. 2017. gadā Glasnera vadībā tā izcīnīja ceļazīmi uz Bundeslīgu un 2017.—2018. gada sezonā tajā ieguva 4. vietu. Nākamajā sezonā palīdzēja komandai izcīnīt 2. vietu. 2019. gadā kļuva par Vācijas Bundeslīgas kluba *[[VfL Wolfsburg]]* galveno treneri, parakstot līgumu līdz 2022. gadam. 2020.—2021. gada sezonā ar *Wolfsburg* izcīnīja ceturto vietu Bundeslīgā, iegūstot ceļazīmi uz UEFA Čempionu līgu. Tomēr pēc sezonas klubu atstāja un kļuva par Frankfurtes "Eintracht" galveno treneri. Viņa vadībā *Eintracht* uzvarēja 2021.—2022. gada UEFA Eiropas līgā. Pēc 2022.—2023. gada sezonas Frankfurtes klubu atstāja.

2024. gada 19. februārī Glasners tika iecelts par Premjerlīgas kluba *Crystal Palace* vadītāju, parakstot līgumu līdz 2025.–2026. gada sezonas beigām. Viņš nomainīja angļu speciālistu Roju Hodžsonu, kurš tajā pašā dienā atkāpās no galvenā trenera amata.
## Sasniegumi
### Trenera karjera
**Crystal Palace FC**
* FA kauss: 2024–25
* FA Community Shield: 2025

## Atsauces

## Ārējās saites
Koka topoloģijas tīkls

alt=Koka tīkla topoloģijas attēls|thumb|Koka tīkla topoloģija
**Koka tīkls** jeb **zvaigžņu-kopnes tīkls** ir hibrīda tīkla topoloģija, kurā zvaigžņu tipa tīkli tiek savstarpēji savienoti ar kopnes tīkliem. Koka tīkli ir hierarhiski un katram mezglam var būt patvaļīgs skaits bērnu mezglu (jeb apakš-mezglu).

## Parasti koka tīkli
Parastu koka tīkla topoloģiju raksturo divi parametri: sazarojums — d, paaudžu skaits — G. Kopējo mezglu skaitu — N, un perifēro ierīču mezglu N_p, aprēķina pēc formulas:

: N= \frac{d^{G+1}-1}{d-1},\quad N_p=d^G

## Rīki strādāšanai ar tīkliem
Grupa no Masačūsetsas Tehnoloģiju institūta ir izstrādājusi funkciju kopu *[[Matlab]]* programmā, kas var palīdzēt analizēt tīklus. Šos rīkus var izmantot arī koku tīklu izpētei.

## Atsauces

## Ārējās saites
Kcell

***Kcell***, uzņēmuma nosaukums *Ksell AK* (), ir Kazahstānas mobilo sakaru operators. Tas ir dibināts 1998. gadā. Uzņēmuma galvenais birojs atrodas Almati.

Uzņēmums darbojas ar zīmolu ***Kcell*** (mērķauditorija ir korporatīvie klienti) un ***Activ*** (plašam personu lokam).

*Kcell* akcijas tiek kotētas Kazahstānas fondu biržā un Londonas fondu biržā. Lielākais kapitāldaļu turētājs ir *[[Kazaktelekom]]* (75 %).

## Vēsture
1998. gada 1. jūnijā Kazahstānas valsts sakaru operators *[[Kazaktelekom]]* dibināja biedrību ar ierobežotu atbildību ***GSM Kazakstan***, lai izveidotu mobilo sakaru tīklu. Pēc *[[GSM]]* licences saņemšanas 1999. gada februārī sāka darbu *GMS* tīkls. 7. februārī tika atklāts zīmols ***Kcell***, kura mērķauditorija bija korporatīvie klienti. 1999. gada 9. septembrī palaists zīmols ***Activ***, kas bija paredzēts plašam personu lokam.

2004. gadā uzņēmuma abonentu skaits pārsniedza 1,5 miljonus.
2007. gadā decembrī tika pieslēgts 6 miljonais abonents.
2011. gadā *Kcell* uzsāka *[[3G]]* pakalpojumus.

Līdz 2012. gadam uzņēmuma kapitāls piederēja *Fintur Holdings B.V.* (51 % kapitāldaļu) un *Kazaktelekom* (49 %). *Fintur Holdings* bija Skandināvijas *TeliaSonera* (tagad *[[Telia Company]]*) un Turcijas *[[Turkcell]]* kopuzņēmums.
2012. gada 2. februārī *Kazaktelekom* 49 % *Kcell* kapitāldaļu pārdeva *TeliaSonera* meitas uzņēmumam *Sonera Holding B.V.* 2012. gada 27. augustā uzņēmums tika reorganizēts par akciju sabiedrību un pārdēvēts par ***Kcell*** (*«Кселл» АҚ*).
2012. gada decembrī uzņēmums veica sākotnējo publisko piedāvājumu, pārdodot 25 % *Sonera Holding* piederošo akciju. 13. decembrī *Kcell* akcijas sāka kotēt Kazahstānas fondu biržā un Londonas fondu biržā.

2016. gada februārī *Kcell* iegādājās papildu frekvenču tiesības, lai varētu attīstīt mobilo sakaru *4G* *[[3GPP Long Term Evolution|LTE]]* tehnoloģiju.
2016. gadā *Kcell* parakstīja līgumu ar mobilo sakaru operatoru *[[Beeline Kazakstan]]* (uzņēmums *KaR-Tel*) par *LTE* tīklu kopīgu izmantošanu Kazahstānā.
2016. gada 4. maijā *Sonera Holding* tai piederošās 24 % *Kcell* acijas pārdeva *Telia Company* meitas uzņēmumam *TeliaSonera Kazakhstan Holding B.V.*

2018. gada 21. decembrī *Kazaktelekom* iegādājās 24 % *Kcell* akciju no *TeliaSonera Kazakhstan Holding* un 51 % no *Fintur Holdings*, tādējādi *Kazaktelekom* kļuva par 75 % *Kcell* akciju turētāju.
2019. gada 25. februārī Latvijas Goda konsuls Kazahstānā, *Kcell* galvenais tirdzniecības vadītājs Kaspars Kukelis tika iecelts par *Kcell* vadītāju.
2021. gada 6. februārī par galveno izpilddirektoru kļuva Jurijs Harlamovs, nomainot Kukeli.

## Atsauces

## Ārējās saites
* ''Kcell'' vietne
* ''activ'' vietne
Jānis Ošlejs

**Jānis Ošlejs** ir latviešu uzņēmējs, ekonomists.

## Izcelsme un izglītība

* Dzimis Latvijā, 1971. gada 26. maijā.
* Ieguvis bakalaura grādu ekonomikā Latvijas Universitātē (2001), maģistra grādu Rīgas Ekonomikas augstskolā (2004).

## Profesionālā darbība

* SIA "Primekss" dibinātājs (1997), līdzīpašnieks un galvenais izpilddirektors.
* SIA "Molport" dibinātājs (2006), līdzīpašnieks un valdes priekšsēdētājs.

## Sabiedriskās aktivitātes

* Viens no projekta "Radošuma pils" dibinātājiem.
* Šobrīd aktīvi darbojas Ekonomikas ministrijas darba grupā, veidojot stratēģiju Latvijas ekonomikas straujai izaugsmei.

## Jāņa Ošleja citāti

* "Nauda, kas tiks piešķirta krīzes pārvarēšanai, nav mūsu nauda, tā ir mūsu bērnu un mazbērnu nauda."
* "Valsts bagātības trauku piepilda eksports, bet iztukšo imports. Citas izaugsmes metodes nav."
* "Līdz šim milzums naudas ir izšķiests uzņēmumos, kas nesniedz atdevi. Turklāt daļa ieguldīta politbiznesā, kur spilgtākais piemērs ir elektroenerģijas ražošana ar OIK afēru."
* "Nevis izdāļāt subsīdijas savējiem, bet aizdevumu veidā ieguldīt šo naudu attīstībā, vienlaikus nodrošinoties pret korupciju."
* "Kultūra ir nepieciešama, turklāt nepieciešama tā ir gan sirdij, gan prātam. Bez kultūras nav iespējams radīt augstas pievienotās vērtības produktu. To es varu apliecināt kā uzņēmējs."
Seržs Gnabrī

**Seržs Dāvids Gnabrī** (*Serge David Gnabry*; dzimis  Štutgartē) ir Vācijas futbolists. Spēlē malējā pussarga pozīcijā, Vācijas futbola izlases dalībnieks. Pašlaik pārstāv Vācijas Bundeslīgas klubu Minhenes "Bayern".

## Karjera klubos
Ar futbolu sācis nodarboties *TSV Weissach* jauniešu komandā. Pārstāvējis arī citas Vācijas jauniešu komandas, no 2006. līdz 2011. gadam bija *[[VfB Stuttgart]]* kluba sistēmā.

Profesionālo karjeru sācis Anglijas klubā *[[Arsenal F.C.|Arsenal]]*. 2015.—2016. gada sezonā tika izīrēts *[[West Bromwich Albion F.C.|West Bromwich Albion]]*, bet nespēja nostiprināties komandas sastāvā. 2016. gada augustā parakstīja līgumu ar Vācijas Bundeslīgas klubu Brēmenes "Werder". 2016.—2017. gada sezonā guva 11 vārtus Bundeslīgā.

2017. gada jūnijā parakstīja līgumu ar Minhenes "Bayern", bet uzreiz tika izīrēts citam Bundeslīgas klubam *[[TSG 1899 Hoffenheim|Hoffenheim]]*. 2017.—2018. gada sezonā aizvadīja 22 spēles Bundeslīgā un guva 10 vārtus. Nospēleja vienu spēli arī kluba dublieru komandā Dienvidrietumu reģionālajā līgā. Pēc sezonas atgriezās Minhenes "Bayern".

2019. gadā *Bayern* sastāvā kļuva par Bundeslīgas čempionu. Ar 10 gūtajiem vārtiem 2018.—2019. gada Bundeslīgas sezonā kļuva par komandas otru labāko vārtu guvēju pēc Roberta Levandovska.

## Karjera izlasē
Spēlējis dažādu vecumu Vācijas jauniešu izlasēs. 2017. gadā uzvarēja Eiropas U-21 čempionātā. Piedalījies 2016. gada vasaras olimpiskajās spēlēs, kur Vācijas olimpiskās izlases sastāvā izcīnīja sudraba medaļu. Olimpiskajā turnīrā guva sešus vārtus un kopā ar komandas biedru Nilsu Petersenu kļuva par labāko vārtu guvēju.

Vācijas izlasē debitēja  2018. gada FIFA Pasaules kausa kvalifikācijas spēlē pret Sanmarīno un savā pirmajā spēlē guva trīs vārtus.  draudzības spēlē pret Argentīnu guva savus desmitos vārtus izlasē, kļūdams par Vācijas izlases spēlētāju, kurš 10 gūto vārtu robežu sasniedzis vismazāk spēlēs (11), labojot Miroslava Klozes rekordu.

## Sasniegumi
**Bayern Munich**

* Vācijas Bundeslīga: 2018—19, 2019—20, 2020—21, 2021—22, 2022—23, 2024—25
* DFB Pokal: 2018—19, 2019—20
* DFL Supercup: 2020, 2021, 2022
* UEFA Čempionu līga: 2019—20
* UEFA Superkauss: 2020
* FIFA Klubu Pasaules kauss: 2020

**Individuālie sasniegumi**

* *[[Bayern Munich]]* sezonas labākais spēlētājs: 2018—19

## Atsauces

## Ārējās saites
Alfonso Deiviss

**Alfonso Boils Deiviss** (; dzimis ) ir Kanādas futbolists. Spēlē malējā pussarga vai aizsarga pozīcijā Vācijas Bundeslīgas klubā Minhenes "Bayern" un Kanādas izlasē.

Dzimis Buduburamas bēgļu nometnē Ganā libēriešu ģimenē. Piecu gadu vecumā ar ģimeni pārcēlies uz Kanādu.

## Karjera klubos
Jauniešu līmenī pārstāvēja Edmontonas klubus "Internationals" un "Strikers". 2015. gadā pievienojās Vankūveras "Whitecaps" jauniešu akadēmijai. Vēlāk spēlēja kluba dublieru komandā USL līgā. 2016. gada jūlijā debitēja MLS. 2018. gada oktobrī tika atzīts par *Whitecaps* sezonas labāko spēlētāju.

2018. gada jūlijā tika panākta vienošanās par Deivisa pāreju uz Vācijas Bundeslīgas klubu Minhenes "Bayern", sākot ar 2019. gadu. Transfēra maksa tika noteikta 13,5 milljonu ASV dolāru (11,5 milljoni eiro) apmērā, bet, ieskaitot bonusus, kopējā kompensācija var sasniegt 22 miljonus ASV dolāru. Tas ir MLS transfēra summas rekords. Bundeslīgā debitēja  pret *[[VfB Stuttgart]]*, bet pirmos vārtus guva tā paša gada martā pret *[[1. FSV Mainz 05|Mainz 05]]*. 2020. gada aprīlī klubs pagarināja līgumu ar Deivisu līdz 2025. gadam.

## Karjera izlasē
 ieguva Kanādas pilsonību un uzreiz tika izsaukts uz Kanādas izlases treniņnometni. Nedēļu vēlāk 16 gadu vecumā debitēja izlasē draudzības spēlē pret Kirasao, kļūstot par visu laiku jaunāko spēlētāju, kurš ir spēlējis Kanādas izlasē. Deiviss tika iekļauts izlases sastāvā 2017. gada CONCACAF Zelta kausā. Jau pirmajā spēlē pret Gviānas izlasi guva divus vārtus, kļūstot par visu laiku jaunāko vārtu guvēju Zelta kausa vēsturē. Viņš kļuva par turnīra labāko vārtu guvēju, tika atzīts par labāko jauno spēlētāju, kā arī tika iekļauts turnīra simboliskajā izlasē. Piedalījās arī 2019. gada CONCACAF Zelta kausā.

## Sasniegumi
**Bayern Munich**

* Vācijas Bundeslīga: 2018—19, 2019—20, 2020—21, 2021—22, 2022—23, 2024–25
* DFB Pokal: 2018—19, 2019—20
* DFL Supercup: 2020, 2021, 2022
* UEFA Čempionu līga: 2019—20
* UEFA Superkauss: 2020
* FIFA Klubu Pasaules kauss: 2020

**Individuālie sasniegumi**

* Vankūveras "Whitecaps" gada labākais spēlētājs: 2018
* Kanādas gada labākais futbolists: 2018, 2020
* Vācijas Bundeslīgas gada labākais jaunais spēlētājs: 2019—20

## Atsauces

## Ārējās saites
Deniss

**Deniss** var būt:
* Deniss (personvārds);

## Cilvēki ar šādu vārdu
* Deniss Barancevs, krievu hokejists (1992—);
* Deniss Bergkamps, Nīderlandes futbolists (1969—);
* Deniss Bodrovs, krievu hokejists (1986—);
* Deniss Čalovskis, Latvijas hakeris, datu aizsardzības speciālists (1985—);
* Deniss Čeriševs, Krievijas futbolists (1990—);
* Deniss Čerkovskis, latviešu modernās pieccīņas sportists (1978—);
* Deniss Davidovs, Krievijas futbolists (1995—);
* Deniss Deņisovs, krievu hokejists (1981—);
* Deniss Endrass, vācu hokejists (1985—);
* Deniss Gabors, ungāru izcelsmes britu elektrotehnikas inženieris un fiziķis (1900—1979);
* Deniss Glušakovs, krievu futbolists (1987—);
* Deniss Godla, slovāku hokejists (1995—);
* Deniss Gorba, Latvijas politiķis (1970—);
* Deniss Grebeškovs, krievu hokejists (1983—);
* Deniss Halls, kanādiešu hokejists (1944—);
* Deniss Klaivs "Denijs" Halms, Formula 1 pilots (1936—1992);
* Deniss Hollenšteins, šveiciešu hokejists (1989—);
* Deniss Hopers, amerikāņu aktieris, režisors (1936—2010);
* Deniss Mortons Horns, Lielbritānijas šahists (1920—2015);
* Deniss Ivanovs, Latvijas futbolists (1984—);
* Deniss Kačanovs, Latvijas futbolists (1979—);
* Deniss Kokarevs, krievu hokejists (1985—);
* Deniss Korneičiks, Latvijas futbolsts (1992—);
* Deniss Kozlovs, Latvijas džudists (1983—);
* Deniss Kuļašs, krievu hokejists (1983—);
* Deniss Kveids, amerikāņu aktieris (1954—);
* Deniss Meņšovs, Krievijas šosejas riteņbraucējs (1978—);
* Deniss Osvalds, šveiciešu airētājs, sporta darbinieks (1947—);
* Deniss Platonovs, krievu hokejists (1981—);
* Deniss Praets, Beļģijas futbolists (1994—);
* Deniss Paršins, krievu hokejists (1986—);
* Deniss Potvins, kanādiešu hokejists (1953—);
* Deniss Rakels, Latvijas futbolists (1992—);
* Deniss Ričijs, amerikāņu datorzinātnieks (1941—2011);
* Deniss Rodmens, amerikāņu basketbolists (1961—);
* Deniss Romanovs, Latvijas futbolists (1978—);
* Deniss Rommedāls, Dānijas futbolists (1978—);
* Deniss Smirnovs, latviešu hokejists (1997—);
* Deniss Sokoļskis, Latvijas futbolists (1981—);
* Deniss Šmihaļs, Ukrainas uzņēmējs un politiķis, Ukrainas premjerministrs (1975—);
* Deniss Svaress, Spānijas futbolists (1994—);
* Deniss Tarasovs, Latvijas futbolists (1990—);
* Deniss Vasiļjevs, Latvijas daiļslidotājs (1999—);
* Deniss de Vrēgts, Nīderlandes šahists (1980—);
* Deniss Zakarija, Šveices futbolists (1996—);
* Deniss Zeidenbergs, vācu hokejists (1981—).

## Cilvēki ar šādu uzvārdu
* Roans Deniss (*Rohan Dennis*), Austrālijas šosejas riteņbraucējs (1990—).
Irina Vinnika

**Irina Vinnika** (, dzimusi  Hallē, Vācijā) ir Latvijas ukraiņu žurnāliste, sabiedriskā darbiniece un politiķe, bijusī Rīgas domes deputāte.

## Dzīvesgājums
Dzimusi 1948. gadā Hallē, PSRS okupācijas zonā Vācijā, kara inženiera Borisa Vinnika ģimenē. 1951. gadā ģimene no VDR pārcēlās uz Rīgu.

1965. gadā Irina absolvēja Rīgas 25. vidusskolu ar zelta medaļu, pēc tam studēja Latvijas Universitātes Bioloģijas fakultātē, kur ieguva bioloģijas un ķīmijas skolotāja specialitāti. Skolotājas darba vietā deva priekšroku žurnālistikai.

Žurnālistes karjeru sāka Latvijas PSR laikrakstā *Советская молодёжь* (tulkojumā "Padomju jaunatne"), pēc tam kļuva par Latvijas Radio ārštata darbinieci.

1977. gadā viņu aicināja strādāt televīzijā. Sākotnēji viņa gatavoja reportāžas PSRS Centrālās televīzijas vajadzībām, bet 1991. gada sākumā kļuva par Latvijas televīzijas krievvalodīgo ziņu vadītāju. Gatavoja un vadīja Latvijas televīzijā informatīvi analītiskās programmas "Astotais stāvs", "Jautājums pēc būtības", "Veselība", "Tiem, kuri mācās latviešu valodu". Bija projekta "Tikšanās Mārupes ielā" autore un vadītāja. Kopumā nostrādāja televīzijā 26 gadus līdz 2003. gadam, kad Latvijas televīzijā samazinājās krievvalodīgo programmu skaits.

Pēc aiziešanas no televīzijas bija Mazākumtautību lietu departamenta direktore līdz tā slēgšanai 2008. gadā.

## Politiskā darbība

2009. gadā I. Vinnika pievērsās politikai, viņu ievēlēja Rīgas domē. Darbojās Latvijas Pirmās partijas un "Latvijas Ceļa" frakcijā. 2013. un 2017. gadā atkārtoti ievēlēta galvaspilsētas domē no Sociāldemokrātiskās partijas "Saskaņa" un "Gods kalpot Rīgai" saraksta. Pēc Rīgas domes atlaišanas 2020. gada ārkārtas vēlēšanās I. Vinnika vairs nekandidēja.

## Atsauces
2002. gada pasaules čempionāts cīņas sportā

**2002. gada [[Pasaules čempionāts cīņas sportā]]** notika šķirti: vīrieši brīvajā sacentās no 7. līdz 9. septembrim Teherānā (Irāna), vīrieši grieķu-romiešu cīņā no 20. līdz 22. septembrim Maskavā (Krievija), sievietes brīvajā cīņā no 2. līdz 3. novembrī Halkidā (Grieķija). Drošības apsvērumu dēļ, amerikāņu vīriešu brīvās cīņas komanda sacensībās Teherānā nepiedalījās.

## Medaļu sadalījums starp valstīm

## Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.

## Medaļu ieguvēji

### Brīvā cīņa, vīrieši

### Grieķu-romiešu cīņa, vīrieši

### Brīvā cīņa, sievietes

## Latvijas cīkstoņu rezultāti

## Atsauces

## Ārējās saites
*World Female Championship
* [[UWW] Database]
Doļu pilskalns

**Doļu pilskalns** atrodas Vidzemē, Cēsu novada Amatas pagasta dienvidaustrumos, Amatas upes labajā krastā augšpus Dolēm. Pilskalnu aprakstījis Ernests Brastiņš. No trijām pusēm to iekļauj dabiski izveidojušās desmit metrus augstas nogāzes, bet plakums no apkārtnes atdalīts ar diviem grāvjiem un valni starp tiem. Brastiņs pilskalnā neatrada īpaši bagātīgu kultūrslāni.

## Foto galerija

Attēls:Dolu pilskalns ortofoto.jpg|alt=|Doļu pilskalna 3D modelis
Attēls:Dolu pilskalns3.jpg|alt=|Doļu pilskalna 3D modelis


## Ārējās saites
* Doļu pilskalns
*
Centrs (Ščecina)

**Centrs** ir Ščecinas pilsētas apkaime. Centra apkaimes robežas ir Lielpolijas iela, Maršala Juzefa Pilsudska iela, Jacka Malčevska iela, Jana Matejko iela, Neatkarības avēnija, Uzvaras laukums, Polijas armijas avēnija un atkal Lielpolijas iela. Centra apkaime apzīmē Ščecinas pilsētas centrālo daļu. Administratīvi šī apkaime atrodas Ščecinas pilsētas Centra rajonā. Centra apkaimes kopējā platība ir 1,03 km².

## Attēlu galerija

Centrum_of_Szczecin,_2018_(1).png|Grunvaldes laukums
Piłsudskiego_Street_in_Szczecin,_2018_(1).jpg|Maršala Juzefa Pilsudska iela
Wyzwolenia Avenue in Szczecin, 2018 (5).jpg|Atbrīvošanas avēnija
Niepodległości Avenue in Szczecin (5).JPG|Neatkarības avēnija
Śląska_Street_in_Szczecin,_2018_(12).jpg|Silēzijas iela
Lotników_Square_in_Szczecin,_2015_(2).jpg|Aviatoru laukums


## Skatīt arī

* Ščecina
* Centra rajons

## Atsauces


## Ārējās saites

* Apkaimes oficiālā mājas lapa
Mazovijas iela (Ščecina)

**Mazovijas iela** ir Ščecinas iela, Centra administratīvajā rajonā, Centra apkaimē. Mazpolijas iela sākas krustojumā ar Aviatoru laukumu un beidzas krustojumā ar Matejko ielu. Ielas kopējais garums ir 358,6 metri.

## Vēsturiskie nosaukumi
Iela izveidota 19. gadsimtā līdz ar pilsētas aizsargmūru nojaukšanu, tās sākotnējais nosaukums bija **Šillera iela** (vācu: *Schillerstraße*). 1945. gadā tā tika pārsaukta par **Mazovijas iela** (polu: *ulica Mazowiecka*).

## Ielas raksturojums
Mazovijas iela ir 358,6 metrus gara asfaltēta iela Ščecinas centrā. Tā sākas krustojumā ar Aviatoru laukumu un iet austrumu virzienā. Mazūrijas ielai ir savienojumi ar Atbrīvošanas avēniju un Jana Matejko ielu.

## Ielu savienojumi
* Aviatoru laukums
** Mazūrijas iela
** Jagaiļa iela
** Kašūbijas iela
** Pāvesta Jāņa Pāvila II
* Atbrīvošanas avēnija
* Jana Matejko iela

## Atsauces